साईं प्रभातफेरी की तैयारी को लेकर हुई बैठक
इंदौर | साईं बाबा महोत्सव के लिए केंद्रीय साईं सेवा समिति व भक्तों की बैठक फतेहपुरी अग्रवाल धर्मशाला में हुई। इसमें 9 मार्च से 5 अप्रैल तक साईं प्रभातफेरी और रामनवमी पर मुख्य प्रभातफेरी की तैयारियों को लेकर चर्चा की गई। गौतम पाठक ने बताया स्वच्छ भारत अभियान के तहत हमें भी यह संदेश देना है कि प्रभातफेरी के दौरान यात्रा मार्ग पर जो भी कचरा हो उसी समय पर साफ किया जाए। अभी परीक्षा का दौर चल रहा है इसमें बिना शोर-शराबे के प्रभातफेरी निकालने का सुझाव दिया गया। मुख्य रूप से मोहन सेंगर, चंद्रकांत कुंजीर सहित अन्य मौजूद थे।
hin_Deva hin_Deva